CELEX: 52011PC0313
Language: mt
Date: 2011-06-01
Title: DEĊIŻJONI TAL-KUNSILL dwar il-konklużjoni ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk Proposta għal DEĊIŻJONI TAL-KUNSILL dwar il-konklużjoni ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk

|

52011PC0313

/* KUMM/2011/0313 finali - NLE 2011/0139 */  DEĊIŻJONI TAL-KUNSILL dwar il-konklużjoni ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk Proposta għal DEĊIŻJONI TAL-KUNSILL dwar il-konklużjoni ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk  

	MEMORANDUM TA’ SPJEGAZZJONIAbbażi tal-mandat mogħti lilha mill-Kunsill[1], il-Kummissjoni Ewropea nnegozjat mar-Renju tal-Marokk bil-ħsieb li jiġi estiż, għal terminu ta’ sena, il-Protokoll għall-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk, datat it-22 ta’ Mejju 2006. Mal-konklużjoni ta’ dawk in-negozjati, fil-25 ta’ Frar 2011 ġie inizjalat Protokoll li jestendi l-Protokoll preċedenti. Dan ikopri l-perjodu mit-28 ta’ Frar 2011 sas-27 ta’ Frar 2012, hekk kif il-Protokoll fis-seħħ skada fis-27 ta’ Frar 2011.Din il-proċedura nbdiet b’mod parallel mal-proċeduri rigward id-Deċiżjoni tal-Kunsill dwar l-iffirmar f’isem l-Unjoni Ewropea u l-applikazzjoni provviżorja tal-Protokoll, kif ukoll mar-Regolament tal-Kunsill dwar l-allokazzjoni tal-opportunitajiet tas-sajd bejn l-Istati Membri tal-UE.Għad-definizzjoni tal-pożizzjoni ta’ negozjar tagħha, il-Kummissjoni bbażat, fost oħrajn, fuq ir-riżultati ta’ evalwazzjoni ex post imwettqa minn esperti esterni, kif ukoll fuq evalwazzjoni konġunta ta’ dejta xjentifika dwar l-istat tal-istokkijiet.L-għan ewlieni tal-Protokoll ta’ Ftehim huwa li jiddefenixxi l-opportunitajiet tas-sajd offruti lill-bastimenti tal-Unjoni Ewropea skont iż-żejjed disponibbli, kif ukoll il-kontribuzzjoni finanzjarja dovuta, separatament, skont id-drittijiet tal-aċċess u tal-appoġġ settorjali.L-għan ġenerali huwa li tkompli l-kooperazzjoni bejn l-Unjoni Ewropea u r-Renju tal-Marokk favur l-istabbiliment ta’ qafas ta’ sħubija għall-iżvilupp ta’ politika tas-sajd sostenibbli u l-isfruttar responsabbli tar-riżorsi tas-sajd fiż-żoni tas-sajd tal-Marokk, fl-interess taż-żewġ Partijiet.Il-Protokoll il-ġdid jikkonforma max-xewqa taż-żewġ Partijiet li jsaħħu l-isħubija u l-kooperazzjoni fis-settur tas-sajd bl-istrumenti finanzjarji kollha disponibbli. Għal dan il-għan, għandha tiġi mfakkra l-ħtieġa li jiġi stabbilit qafas adattat għall-iżvilupp tal-investimenti f’dan is-settur u l-promozzjoni tal-produzzjoni tas-sajd fuq skala żgħira.Il-kontribuzzjoni finanzjarja globali tal-Protokoll ta’ EUR 36 100 000 hija bbażata fuq: (a) massimu ta’ 119-il awtorizzazzjoni għas-sajd għall-bastimenti tal-UE fil-kategoriji tas-sajd fuq skala żgħira, tal-qiegħ u għat-tonn, kif ukoll tunnellaġġ ta’ qbid massimu ta’ 60 000 tunnellata fil-kategorija tas-sajd pelaġiku industrijali, u (b) appoġġ għall-iżvilupp tal-politika settorjali tas-sajd tar-Renju tal-Marokk li jammonta għal EUR 13 500 000. Dan l-appoġġ jilħaq il-miri tal-politika nazzjonali tas-sajd.B’mod partikolari, il-Protokoll – bħal dak ta’ qablu – jipprovdi opportunitajiet tas-sajd fis-sitt kategoriji li ġejjin:-  Sajd pelaġiku fuq skala żgħira fit-Tramuntana: 20 bastiment bit-tartarun,-  Sajd fuq skala żgħira fit-Tramuntana: 30 bastiment tas-sajd bil-konzijiet tal-qiegħ,-  Sajd fuq skala żgħira fin-Nofsinhar: 20 bastiment,-  Sajd tal-qiegħ (demersali): 22 bastiment,-  Sajd għat-tonn: 27 bastiment,-  Sajd pelaġiku industrijali: 60 000 tunnellata ta’ qabdiet.Abbażi ta’ dan, il-Kummissjoni tipproponi li l-Kunsill, bil-kunsens tal-Parlament, jadotta il-Protokoll il-ġdid permezz ta’ Deċiżjoni.2011/0139 (NLE)Proposta għalDEĊIŻJONI TAL-KUNSILLdwar il-konklużjoni ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-MarokkIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artikolu 218(6a), tiegħu,Wara li kkunsidra l-proposta tal-Kummissjoni[2],Wara l-approvazzjoni tal-Parlament Ewropew[3],Billi:1.  Fit-22 ta’ Mejju 2006, il-Kunsill adotta r-Regolament (KE) Nru 764/2006 dwar il-konklużjoni tal-Ftehim ta’ Assoċjazzjoni [Sħubija] fis-settur tas-sajd bejn il-Komunità Ewropea u r-Renju tal-Marokk[4]2.  Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti minn dan il-Ftehim ta’ Sħubija skada fis-27 ta’ Frar 2011.3.  L-Unjoni Ewropea nnegozjat mar-Renju tal-Marokk Protokoll ġdid li joffri lill-bastimenti tal-Unjoni Ewropea opportunitajiet tas-sajd fl-ilmijiet li fihom il-Marokk jeżerċita s-sovranità jew il-ġuriżdizzjoni tiegħu fuq is-sajd.4.  B’riżultat ta’ dawn in-negozjati, ġie inizjalat Protokoll ġdid fil-25 ta’ Frar 2011,5.  Abbażi tad-Deċiżjoni tal-Kunsill 2011/XXX ta’ […][5], dan il-Protokoll il-ġdid ġie ffirmat u applikat b’mod provviżorju mit-28 ta’ Frar 2011.6.  Huwa xieraq li l-Protokoll jiġi konkluż,ADOTTA DIN ID-DEĊIŻJONI:Artikolu 1Il-Protokoll għall-Ftehim ta’ Sħubija dwar is-Sajd bejn il-Komunità Ewropea u r-Renju tal-Marokk huwa approvat f’isem l-Unjoni[6].It-test tal-Protokoll huwa mehmuż ma’ din id-Deċiżjoni.Artikolu 2.Il-President tal-Kunsill għandu jaħtar il-persuni bis-setgħa li jipproċedu, f’isem l-Unjoni, bin-notifika prevista fl-Artikolu 13 tal-Protokoll, bil-għan li jiġi espress il-kunsens tal-Unjoni li tkun marbuta mill-Protokoll[7].Artikolu 3.Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-PresidentANNESSPROTOKOLLbejn l-Unjoni Ewropea u r-Renju tal-Marokk li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-sajd bejn il-Komunità Ewropea u r-Renju tal-MarokkArtikolu 1Perjodu ta’ applikazzjoni u opportunitajiet tas-sajd7.  Mit-28 ta’ Frar 2011 u għal perjodu ta’ sena, l-opportunitajiet tas-sajd mogħtija skont l-Artikolu 5 tal-Ftehim huma stabbiliti fit-tabella mehmuża ma’ dan il-Protokoll.8.  Il-paragrafu 1 għandu japplika soġġett għad-dispożizzjonijiet tal-Artikoli 4 u 5 ta’ dan il-Protokoll.9.  B’applikazzjoni tal-Artikolu 6 tal-Ftehim, il-bastimenti li jtajru bandiera ta’ Stat Membru tal-Unjoni Ewropea (UE) ma’ jistgħux jeżerċitaw l-attivitajiet tas-sajd fiż-żoni tas-sajd tal-Marokk sakemm ma jkollhomx liċenzja tas-sajd maħruġa fil-qafas ta’ dan il-Protokoll u skont il-proċeduri deskritti fl-Anness għal dan il-Protokoll.Artikolu 2Kontribuzzjoni finanzjarja – termini tal-ħlas1. Il-kontribuzzjoni finanzjarja msemmija fl-Artikolu 7 tal-Ftehim hija stabbilita, għall-perjodu msemmi fl-Artikolu 1 għal EUR 36 100 000[8].2. Il-paragrafu 1 għandu japplika soġġett għad-dispożizzjonijiet tal-Artikoli 4, 5, 6 u 10 ta’ dan il-Protokoll.3. Il-ħlas tal-kontribuzzjoni finanzjarja mill-UE kif imsemmi fil-paragrafu 1 għandu jsir mhux aktar tard minn erba’ xhur wara d-data tal-iffirmar ta’ dan il-Protokoll.4. Il-kontribuzzjoni finanzjarja għandha titħallas f’isem it-Teżorier ġenerali tar-Renju f’kont miftuħ fit-Teżor Ġenerali tar-Renju, li d-dettalji tiegħu għandhom jingħataw mill-awtoritajiet tal-Marokk.5. Mingħajr preġudizzju għad-dispożizzjonijiet tal-Artikolu 6 ta’ dan il-Protokoll, l-allokazzjoni ta’ din il-kontribuzzjoni hija kompetenza esklussiva tal-awtoritajiet tal-Marokk.Artikolu 3Koordinazzjoni fil-qasam xjentifiku1. Iż-żewġ Partijiet jintrabtu li jippromwovu s-sajd responsabbli fiż-żoni tas-sajd tal-Marokk fuq il-bażi tal-prinċipju ta’ nondiskriminazzjoni bejn id-diversi flotot tas-sajd preżenti f’dawk l-ilmijiet.2. Sakemm idum japplika dan il-Protokoll, l-UE u l-awtoritajiet tal-Marokk għandhom jikkooperaw sabiex isegwu l-evoluzzjoni tal-istat tar-riżorsi fiż-żoni tas-sajd tal-Marokk fil-qafas tal-laqgħa xjentifika konġunta, skont l-Artikolu 4(1) tal-Ftehim.3. Iż-żewġ Partijiet, skont il-konklużjonijiet ta’ dawn il-laqgħat u fid-dawl tal-aħjar pariri xjentifiċi disponibbli, għandhom jikkonsultaw flimkien fil-Kumitat Konġunt previst fl-Artikolu 10 tal-Ftehim sabiex jadottaw, jekk ikun il-każ u bi qbil, miżuri li jwasslu għal ġestjoni sostenibbli tar-riżorsi tas-sajd.Artikolu 4Reviżjoni tal-opportunitajiet tas-sajd1. L-opportunitajiet tas-sajd imsemmija fl-Artikolu 1 jistgħu jiżdiedu bi ftehim komuni sakemm, wara l-konklużjonijiet tal-laqgħat xjentifiċi msemmija fl-Artikolu 3, din iż-żieda ma tkunx ta’ dannu għall-ġestjoni sostenibbli tar-riżorsi tal-Marokk. F’dan il-każ, il-kontribuzzjoni finanzjarja msemmija fl-Artikolu 2(1), għandha tiżdied proporzjonalment u pro rata temporis. Madankollu, is-somma totali tal-kontribuzzjoni finanzjarja mħallsa mill-UE ma tistax taqbeż id-doppju tas-somma indikata fl-Artikolu 2(1).2. F’każ li, għall-kuntrarju, il-Partijiet jaqblu li jadottaw il-miżuri msemmija fl-Artikolu 3, li jwasslu għal tnaqqis fl-opportunitajiet tas-sajd imsemmija fl-Artikolu 1, il-kontribuzzjoni finanzjarja għandha titnaqqas proporzjonalment u pro rata temporis. Din il-kontribuzzjoni finanzjarja, mingħajr preġudizzju għad-dispożizzjonijiet previsti fl-Artikolu 6 ta’ dan il-Protokoll, tista’ tiġi sospiża mill-UE f’każ li ma jkunux jistgħu jitwettqu l-operazzjonijiet ta’ sajd deskritti f’dan il-Protokoll.3. It-tqassim tal-opportunitajiet tas-sajd bejn id-diversi kategoriji ta’ bastimenti jista’ jkun soġġett ukoll għal reviżjoni bi ftehim bejn il-Partijiet u skont kull rakkomandazzjoni li tista’ ssir mil-laqgħat xjentifiċi fir-rigward tal-ġestjoni tal-istokkijiet li jistgħu jiġu affettwati minn dan it-tqassim mill-ġdid. Il-Partijiet għandhom jiftiehmu dwar aġġustament korrispondenti fil-kontribuzzjoni finanzjarja meta jkun iġġustifikat mit-tqassim mill-ġdid tal-opportunitajiet tas-sajd.4. Ir-reviżjonijiet tal-opportunitajiet tas-sajd previsti fil-paragrafu 1, fil-paragrafu 2, l-ewwel sentenza , u fil-paragrafu 3, għandhom isiru bi ftehim bejn iż-żewġ Partijiet fil-Kumitat Konġunt stipulat fl-Artikolu 10 tal-Ftehim.Artikolu 5Sajd sperimentaliIl-Partijiet għandhom jinkoraġġixxu s-sajd sperimentali fiż-żoni tas-sajd tal-Marokk, abbażi tar-riżultati ta’ riċerka mwettqa taħt id-direzzjoni tal-kumitat xjentifiku konġunt previst f’dan il-Ftehim. Għal dan il-għan, għandu jkun hemm konsultazzjonijiet, fuq talba ta’ xi waħda mill-Partijiet sabiex tittieħed deċiżjoni, każ b’każ, dwar l-ispeċijiet (bħall-isponoż), kundizzjonijiet u parametri rilevanti oħrajn.L-awtorizzazzjonijiet għas-sajd sperimentali għandhom jingħataw, għal skopijiet ta’ prova, għal perjodu massimu ta’ sitt xhur.Meta l-Partijiet jikkonkludu li l-kampanji sperimentali jkunu taw riżultati pożittivi, jistgħu jingħataw opportunitajiet tas-sajd ġodda lill-UE skont il-proċedura ta’ konċiljazzjoni stipulata fl-Artikolu 4 u sat-tmiem ta’ dan il-Protokoll. Bħala konsegwenza, għandu jiżdied il-kumpens finanzjarju.Artikolu 6Kontribut tal-Ftehim ta’ Sħubija għall-ħolqien ta’ politika settorjali dwar is-sajd fil-Marokk1. Il-kontribuzzjoni finanzjarja stipulata fl-Artikolu 2(1) ta’ dan il-Protokoll għandha tikkontribwixxi, sas-somma ta’ EUR 13 500 000, għall-iżvilupp u l-implimentazzjoni tal-politika settorjali tas-sajd fil-Marokk bl-għan li jkun hemm sajd sostenibbli u responsabbli fl-ilmijiet tiegħu.2. L-allokazzjoni u l-ġestjoni, mill-Marokk, ta’ din il-kontribuzzjoni għandhom ikunu bbażati fuq l-identifikazzjoni, miż-żewġ Partijiet, bi ftehim komuni fil-Kumitat Konġunt, tal-għanijiet li għandhom jitwettqu u l-ipprogrammar relatat u dan skont l-istrateġija ta’ żvilupp “Halieutis” tas-settur tas-sajd.Artikolu 7Implimentazzjoni tal-appoġġ għall-ħolqien ta’ sajd responsabbli1. Fuq proposta tal-Marokk u bil-għan li jiġu implimentati d-dispożizzjonijiet tal-Artikolu 6 ta’ hawn fuq, l-UE u l-Marokk għandhom jiftiehmu, fil-Kumitat Konġunt previst fl-Artikolu 10 tal-Ftehim, mal-iffirmar tal-Protokoll, dwar:a) il-linji gwida għall-implimentazzjoni tal-prijoritajiet tal-politika tas-sajd tal-Marokk li għandhom l-għan li joħolqu sajd sostenibbli u responsabbli u, b’mod partikolari, dawk stipulati fl-Artikolu 6(2);b) il-miri li għandhom jintlaħqu kif ukoll il-kriterji u l-indikaturi li għandhom jintużaw sabiex issir evalwazzjoni tar-riżultati miksuba.2. Kull tibdil f’dawn il-linji gwida, miri, kriterji u indikaturi ta’ evalwazzjoni għandu jiġi approvat miż-żewġ Partijiet fil-Kumitat Konġunt.3. L-allokazzjoni, mill-Marokk, tal-kontribuzzjoni msemmija fl-Artikolu 6(2) għandha tkun ikkomunikata lill-UE mal-approvazzjoni fil-Kumitat Konġunt, tal-linji gwida, il-miri, il-kriterji u l-indikaturi ta’ evalwazzjoni.4. Il-Marokk għandu jippreżenta fl-aħħar tax-xahar ta’ qabel jintemm il-Protokoll, rapport dwar l-ipprogrammar tal-appoġġ settorjali previst taħt dan il-Protokoll, inkluż b’mod partikolari l-benefiċċji ekonomiċi u soċjali mistennija, kif ukoll it-tqassim ġeografiku tagħhom.5. Iż-żewġ Partijiet għandhom ikomplu jsegwu l-implimentazzjoni tal-appoġġ settorjali, jekk ikun meħtieġ, wara li jintemm dan il-Protokoll, kif ukoll waqt il-perjodi ta’ sospensjoni kif imsemmija fl-Artikolu 9 hawn taħt, u skont it-termini previsti f’dan il-Protokoll.Artikolu 8Integrazzjoni ekonomika tal-operaturi tal-UE fis-settur tas-sajd fil-Marokk1. Iż-żewġ Partijiet jintrabtu li jippromwovu l-integrazzjoni ekonomika tal-operaturi tal-UE fl-industrija tas-sajd kollha tal-Marokk.2. Għandha tiġi varata inizjattiva, appoġġjata mill-Kummissjoni Ewropea, maħsuba sabiex ittejjeb l-għarfien tal-operaturi privati tal-Komunità fir-rigward ta’ opportunitajiet kummerċjali u industrijali, inkluż l-investiment dirett, fl-industrija tas-sajd kollha tal-Marokk.3. Barra minn hekk, b’dan il-għan, il-Marokk għandu jagħti, bħala inċentiv, tnaqqis fis-somma li trid titħallas bħala tariffa skont id-dispożizzjonijiet tal-Anness, lill-operaturi tal-UE li jħottu l-art fil-portijiet tal-Marokk partikolarment dawk li għandhom l-għan li jbiegħu lill-industriji lokali, dawk li jġibu valur miżjud għall-Marokk jew dawk li jittrasportaw bl-art il-qabda li ssir fiż-żoni tas-sajd tal-Marokk.4. Iż-żewg Partijiet jaqblu wkoll li jaħtru grupp ta’ konsulenza sabiex jidentifika l-fatturi li jżommu lura l-investiment dirett mill-UE f’din l-industrija u l-miżuri li għandhom jittieħdu sabiex il-kundizzjonijiet li jirregolaw dawn l-investimenti isiru anqas ibsin.Artikolu 9Nuqqas ta’ qbil – sospensjoni tal-applikazzjoni tal-Protokoll1. Kull nuqqas ta’ ftehim bejn il-Partijiet kemm fir-rigward tal-interpretazzjoni tad-dispożizzjonijiet ta’ dan il-Protokoll kif ukoll fl-applikazzjoni tagħhom għandu jkun soġġett għal konsultazzjoni bejn il-partijiet fil-Kumitat Konġunt previst fl-Artikolu 10 tal-Ftehim li, jekk ikun meħtieġ, għandu jsejjaħ laqgħa straordinarja.2. L-applikazzjoni tal-Protokoll tista’ tiġi sospiża fuq inizjattiva ta’ waħda mill-Partijiet meta n-nuqqas ta’ qbil bejn iż-żewġ Partijiet ikun meqjus bħala wieħed serju u l-konsultazzjonijiet li jkunu saru fil-Kumitat Konġunt skont il-paragrafu 1 ma jkunux wasslu għal ftehim bonarju.3. Is-sospensjoni tal-applikazzjoni tal-Protokoll hija soġġetta għal avviż bil-miktub mill-Parti kkonċernata dwar l-intenzjoni tagħha tal-anqas tliet xhur qabel id-data ta’ meta din is-sospensjoni tidħol fis-seħħ.4. F’każ ta’ sospensjoni, il-Partijiet għandhom ikomplu bil-konsultazzjonijiet sabiex ifittxu ftehim bonarju għan-nuqqas ta’ qbil bejniethom. Meta jinkiseb tali ftehim, il-Protokoll jibda japplika mill-ġdid u s-somma ta’ kumpens finanzjarju għandha titnaqqas b’mod proporzjonali u pro rata temporis skont iż-żmien li matulu kienet sospiża l-applikazzjoni tal-Protokoll.Artikolu 10Sospensjoni tal-applikazzjoni tal-Protokoll minħabba nuqqas ta’ ħlasBla ħsara għad-dispożizzjonijiet tal-Artikolu 4, f’każ li l-UE tonqos li tagħmel il-ħlasijiet previsti fl-Artikolu 2, l-applikazzjoni ta’ dan il-Protokoll tista’ tiġi sospiża skont il-kundizzjonijiet li ġejjin:a) l-awtoritajiet kompetenti tal-Marokk għandhom jibagħtu avviż li jindika n-nuqqas ta’ ħlas lill-Kummissjoni Ewropea. Din tal-aħħar għandha twettaq il-verifiki xierqa u, jekk ikun meħtieġ, tagħmel il-ħlas fi żmien tletin ġurnata tax-xogħol mid-data ta’ meta tirċievi l-avviż;b) fin-nuqqas ta’ ħlas jew ġustifikazzjoni xierqa għan-nuqqas ta’ ħlas fiż-żmien stipulat fl-Artikolu 2(3), l-awtoritajiet kompetenti tal-Marokk ikollhom id-dritt li jissospendu l-Protokoll. Huma għandhom jinfurmaw lill-Kummissjoni Ewropea minnufih;c) il-Protokoll jibda japplika mill-ġdid meta jsir il-ħlas inkwistjoni.Artikolu 11Dispożizzjonijiet applikabbli tal-liġi nazzjonaliL-attivitajiet tal-bastimenti li joperaw skont dan il-Protokoll u l-Anness tiegħu, b’mod partikolari it-trażbord, l-użu tas-servizzi tal-portijiet, ix-xiri tal-provvisti eċċ., huma rregolati mil-leġiżlazzjoni applikabbli fil-Marokk.Artikolu 12Applikazzjoni provviżorjaDan il-Protokoll u l-Anness tiegħu għandhom japplikaw b’mod provviżorju mit-28 ta’ Frar 2011.Artikolu 13Dħul fis-seħħDan il-Protokoll u l-Anness tiegħu għandhom jidħlu fis-seħħ fid-data tan-notifika mill-Partijiet tat-tlestija tal-proċeduri rispettivi meħtieġa għal dan il-għan.Opportunitajiet ta’ sajdTip ta’ sajd |Sajd fuq skala żgħira | Sajd tal-qiegħ (demersali) | Sajd pelaġiku industrijali |Rkaptu tas-sajd awtorizzat | Tartarun Qisien massimi awtorizzati skont il-kundizzjonijiet prevalenti fiż-żona, massimu: 500 m x 90 m. Sajd bil-lampara mhux permess. |Tip ta’ bastiment: | <100 TG |Tariffa | EUR 67/TG/Tliet xhur |Limiti ġeografiċi | Fit-Tramuntana ta’ 34°18’00’’ Lil hinn minn 2 mili |Speċijiet fil-mira | Sardin, inċova u speċijiet oħra pelaġiċi żgħar |Obbligu ta’ ħatt l-art | 25% |Waqfien mis-sajd għal raġunijiet bijoloġiċi | Xahrejn: Frar u Marzu |Rimarki |Il-kundizzjonijiet tas-sajd għal kull kategorija għandhom jiġu stabbiliti bi ftehim komuni kull sena qabel il-ħruġ tal-liċenzji.  Dokument tekniku dwar is-sajd Nru 2Sajd fuq skala żgħira fit-TramuntanaGħadd ta’ bastimenti awtorizzati | 30 |Rkaptu tas-sajd awtorizzat | Konz tal-qiegħ, Kat. a) Għadd massimu ta’ snanar awtorizzati f’kull konz: 2000. Kat. b) L-għadd massimu ta’ snanar awtorizzati f’kull konz jiġi deċiż eventwalment mill-Kumitat Konġunt skont il-pariri xjentifiċi u l-liġi tal-Marokk. |Tip ta’ bastiment: | a) <40 TG: 27 liċenzja b) > 40 TG u < TG 150: 3 liċenzji |Tariffa | EUR 60/TG/tliet xhur |Limiti ġeografiċi | Fit-Tramuntana ta’ 34°18’00’’ N Lil hinn minn 6 mili nawtiċi |Speċijiet fil-mira | Sabre (scabbardfish), sparidae u speċi oħrajn tal-qiegħ (demersali) |Obbligu ta’ ħatt l-art | Ħatt volontarju |Waqfien mis-sajd għal raġunijiet bijoloġiċi | Mill-15 ta’ Marzu sal-15 ta’ Mejju |Qbid aċċidentali | 0% ta’ pixxispad u klieb il-baħar tal-wiċċ |Il-kundizzjonijiet tas-sajd għal kull kategorija għandhom jiġu stabbiliti bi ftehim komuni kull sena qabel il-ħruġ tal-liċenzji.  Dokument tekniku dwar is-sajd Nru 3Sajd fuq skala żgħira fin-NofsinharGħadd ta’ bastimenti awtorizzati | 20 |Rkaptu tas-sajd awtorizzat | Xlief, qasab u nases, b’limitu ta’ żewġ tipi ta’ rkaptu għal kull bastiment. Mhux permess l-użu ta’ konzijiet, pariti, għeżula fissi, għeżula tas-tisqif, “tkarkir” u xbieki tal-pixxitanbur (croaker nets). |Tip ta’ bastiment: | <80 TG |Tariffa | EUR 60/TG/tliet xhur |Limiti ġeografiċi | Fin-Nofsinhar ta’ 30°40’N Lil hinn minn 3 mili nawtiċi |Speċijiet fil-mira | Pixxitanbur u Sparidae |Obbligu ta’ ħatt l-art | Ħatt volontarju |Waqfien mis-sajd għal raġunijiet bijoloġiċi | - |Xbieki awtorizzati | Xbieki ta’ 8 mm għall-qbid ta’ ħut għal-lixka, lil hinn minn 2 mili nawtiċi |Qbid aċċidentali | 0% ta’ ċefalopodi u kusatacji ħlief għal 10 % ta’ granċijiet; mhux permess sajd intenzjonat għall-granċijiet. 10 % ta’ speċijiet tal-qiegħ oħrajn |Il-kundizzjonijiet tas-sajd għal kull kategorija għandhom jiġu stabbiliti bi ftehim komuni kull sena qabel il-ħruġ tal-liċenzji.  Dokument tekniku dwar is-sajd Nru 4Sajd tal-qiegħ (demersali)Għadd ta’ bastimenti awtorizzati | 22 bastiment b’massimu ta’ 11-il bastiment tat-tkarkir fis-sena. |Rkaptu tas-sajd awtorizzat | - Għall-bastimenti bil-konz: . konz tal-qiegħ; . għeżula bil-multifilament tal-qiegħ, - Għall-bastimenti tat-tkarkir: xibka tat-tkarkir tal-qiegħ |Tip ta’ bastiment: | F’każ tal-bastimenti tat-tkarkir, daqs medju ta’ 275 TG, li jistadu f’fond ta’ aktar minn 200 m; |Tariffa | EUR 53/TG/tliet xhur |Limiti ġeografiċi | Fin-Nofsinhar ta’ 29°N Lil hinn minn: l-isobath ta’ 200 m fil-każ tal-bastimenti tat-tkarkir (u 12-il mil nawtiku fil-każ tal-bastimenti bil-konz) |Speċijiet fil-mira | Marlozz iswed, sabre, leerfish/plamtu |Obbligu ta’ ħatt l-art | 50% tal-qbid li jsir fil-Marokk |Waqfien mis-sajd għal raġunijiet bijoloġiċi | Applikabbli biss għall-bastimenti tat-tkarkir Il-perjodu ta’ waqfien mis-sajd għal raġunijiet bijoloġiċi huwa dak stabbilit għaċ-ċefalopodi |Xbieki awtorizzati | - Tkarkir: xibka ta’ minimu ta’ 70 mm Mhux permess li l-manka tkun doppja. Mhux permess li l-ispag li minnu hija magħmula l-manka tkun doppja. L-għadd massimu ta’ snanar awtorizzati f’kull konz se jiġi deċiż eventwalment mill-Kumitat Konġunt skont il-pariri xjentifiċi u u l-liġi tal-Marokk |Qbid aċċidentali | 0% ta’ ċefalopodi u krustaċji ħlief għall-granċijiet (5%) |Il-kundizzjonijiet tas-sajd għal kull kategorija għandhom jiġu stabbiliti bi ftehim komuni kull sena qabel il-ħruġ tal-liċenzji. Dokument tekniku dwar is-sajd Nru 5Sajd għat-tonnGħadd ta’ bastimenti awtorizzati | 27 |Rkaptu tas-sajd awtorizzat | Bil-qasba u bir-rixa Tartarun għall-qbid b’lixka ħajja |Limiti ġeografiċi | Lil hinn minn 3 mili. Qbid tal-lixka lil hinn minn 2 mili Iż-żona Atlantika kollha tal-Marokk, ħlief għall-perimetru ta’ protezzjoni li qiegħed lejn il-Lvant tal-linja li tgħaqqad il-punti 33°30’N/7°35’ Punent u 35°48’N/6°20’ Punent |Speċijiet fil-mira | Tonnijiet |Obbligu ta’ ħatt l-art | Parti mill-qabda fil-Marokk, bil-prezz tas-suq internazzjonali |Waqfien mis-sajd għal raġunijiet bijoloġiċi | Le |Xbieki awtorizzati | Qbid tal-lixka b’tartarun ta’ 8 mm |Tariffi | EUR 25 kull tunnellata maqbuda |Ħlas bil-quddiem | Għandu jsir ħlas bil-quddiem ta’ somma fissa ta’ EUR 5000 mal-applikazzjoni għal-liċenzja annwali |Rimarki |Il-kundizzjonijiet tas-sajd għal kull kategorija għandhom jiġu stabbiliti bi ftehim komuni kull sena qabel il-ħruġ tal-liċenzji. Dokument tekniku dwar is-sajd Nru 6Sajd pelaġiku industrijaliRkaptu tas-sajd awtorizzat | Pelaġiku jew semipelaġiku |Kwota allokata | 60,000 tunnellata fis-sena, massimu ta’ 10,000 tunnellata fix-xahar |Tip ta’ bastiment: | Bastiment tas-sajd tat-tkarkir pelaġiku industrijali |Għadd ta’ bastimenti awtorizzati | Massimu: - 5-6 bastimenti[9] ta’ aktar minn 3,000 TG kull wieħed - 2-3 bastimenti ta’ bejn 150-3000 TG kull bastiment - 10 bastimenti ta’ anqas minn 150 TG kull bastiment |Tunnellaġġ totali tal-bastimenti awtorizzati | Massimu: |Limiti ġeografiċi | Fin-Nofsinhar ta’ 29°N, lil hinn minn 15-il mil nawtiku mill-kosta mkejla mil-linja tal-frugħ tal-baħar |Speċijiet fil-mira | Sardin, sardin Spanjol (sardinelle), kavalli, sawrell u inċova. |Obbligu ta’ ħatt l-art | Kull bastiment għandu jħott 25 % tal-qabda fil-Marokk |Waqfien mis-sajd għal raġunijiet bijoloġiċi | Il-bastimenti tas-sajd awtorizzati għandhom josservaw il-waqfien mis-sajd għal raġunijiet bijoloġiċi kollu stipulat mill-Ministeru fiż-żona tas-sajd awtorizzata u jieqfu minn kull attività ta’ sajd. L-amministrazzjoni tal-Marokk għandha tikkomunika din id-deċiżjoni minn qabel lill-Kummissjoni fejn tispeċifika l-perjodu jew perjodi tal-waqfien mis-sajd kif ukoll iż-żoni kkonċernati. |Xbieki awtorizzati | Il-qisien tal-malja tax-xbieki miftuħa tat-tkarkir pelaġiku jew semipelaġiku ma għandhomx ikunu ta’ anqas minn 40 mm. Il-borża tat-tarf tax-xibka tat-tkarkir pelaġika jew semipelaġika tista’ tissaħħaħ b’tessut b’malja miftuħa ta’ mhux anqas minn 400 mm u ċrieki tal-ħabel imbiegħda tal-anqas metru u nofs (1.5 m) minn xulxin ħlief għaċ-ċirku tal-ħabel li jkun qiegħed fin-naħa ta’ wara tax-xibka li ma jistax jitqiegħed anqas minn 2 m mill-ftuħ tax-xibka. L-irfid jew l-irduppjar tal-borża permezz ta’ xi apparat ieħor mhuwiex permess u x-xibka tat-tkarkir qatt ma tista’ tkun maħsuba għal xi speċi ħlief l-ispeċijiet żgħar pelaġiċi awtorizzati. |Qbid aċċidentali | Massimu: 3.5 % ta’ speċijiet oħrajn. Il-qbid taċ-cefalopodi, tal-krustaċji u ta’ speċijiet oħrajn tal-qiegħ (demersali u bentiċi) huwa assolutament ipprojbit. |Ipproċessar industrijali | L-ipproċessar industrijali tal-qabda għall-produzzjoni ta’ għalf tal-ħut mitħun u/jew żejt tal-ħut huwa assolutament ipprojbit. Madankollu, ħut bil-ħsara jew iddeterjorat kif ukoll l-iskart li jirriżulta mill-manipulazzjoni tal-qabda jista’ jiġi pproċessat għall-produzzjoni tal-għalf tal-ħut mitħun jew żejt tal-ħut sakemm dan ma jaqbiżx il-limitu massimu ta’ 5% tal-qabda awtorizzata. |Rimarki | Il-bastimenti jinqasmu fi tliet kategoriji: Kategorija 1: tunnellaġġ gross ta’ 3000 TG jew anqas, limitu ta’ 12,500 T/sena/bastiment; Kategorija 2: tunnellaġġ gross ta’ aktar minn 3000 TG sa 5000 TG jew anqas, limitu ta’ 17,500 T/sena/bastiment; Kategorija 3: tunnellaġġ gross ta’ aktar minn 5,000 TG, limitu ta’ 25,000 T/sena/bastiment. |Għadd ta’ bastimenti/tariffi | Għadd massimu ta’ bastimenti li huma awtorizzati jistadu fl-istess waqt: 18. Ħlasijiet mis-sid, f’Euro, għal kull tunnellata ta’ qbid awtorizzat: EUR 20/tunnellata. Ħlasijiet mis-sid, f’Euro, għal kull tunnellata ta’ qbid aktar minn dak awtorizzat: EUR 50/tunnellata. |Il-kundizzjonijiet tas-sajd għal kull kategorija għandhom jiġu stabbiliti bi ftehim komuni kull sena qabel il-ħruġ tal-liċenzji.Appendiċi 3KOMUNIKAZZJONI TAL-MESSAĠĠI LILL-MAROKK PERMEZZ TAL-VMSRAPPORT TAL-POŻIZZJONIElement tad-dejta | Kodiċi | Obbligatorju/Fakultattiv | Rimarki |Bidu tar-reġistrazzjoni | SR | O | Tagħrif dwar is-sistema – tindika l-bidu tar-reġistrazzjoni |Destinatarju | AD | O | Tagħrif dwar il-messaġġ – destinatarju. Kodiċi ISO Alpha 3 tal-pajjiż |Min jibgħat | FR | O | Tagħrif dwar il-messaġġ – min jibgħat. Kodiċi ISO Alpha 3 tal-pajjiż |Stat tal-bandiera | FS | F |Tip ta’ messaġġ | TM | O | Tagħrif dwar il-messaġġ – tip ta’ messaġġ “POS” |Kodiċi tar-radju | RC | O | Tagħrif dwar il-bastiment – kodiċi internazzjonali tar-radju tal-bastiment |Numru ta’ referenza intern tal-Parti kontraenti | IR | F | Tagħrif dwar il-bastiment – numru uniku tal-Parti kontraenti (kodiċi ISO-3 tal-Istat tal-bandiera segwit minn numru) |Numru tar-reġistrazzjoni esterna | XR | O | Tagħrif dwar il-bastiment – in-numru li jidher fuq il-ġenb tal-bastiment |Latitudni | LA | O | Tagħrif dwar il-pożizzjoni tal-bastiment – pożizzjoni indikata bħala gradi u minuti T/N GGMM (WGS-84) |Lonġitudni | LO | O | Tagħrif dwar il-pożizzjoni tal-bastiment – pożizzjoni indikata bħala gradi u minuti L/P GGMM (WGS-84) |Rotta | CO | O | Rotta tal-bastiment fuq skala ta’ 360° |Veloċità | SP | O | Veloċità tal-bastiment indikata bħala għexieren ta’ mili tal-baħar |Data | DA | O | Tagħrif dwar il-pożizzjoni tal-bastiment - data tar-reġistrazzjoni tal-pożizzjoni UTC (SSSSXXJJ) |Ħin | TI | O | Tagħrif dwar il-pożizzjoni tal-bastiment - il-ħin tar-reġistrazzjoni tal-pożizzjoni UTC (SSMM) |Tmiem tar-reġistrazzjoni | ER | O | Tagħrif dwar is-sistema – tindika t-tmiem tar-reġistrazzjoni |Sett ta’ karattri: ISO 8859.1It-trażmissjoni tat-tagħrif għandha tkun strutturata kif ġej:-  - żewġ linji djagonali (//) u kodiċi jindikaw il-bidu tat-trażmissjoni,-  - linja djagonali waħda (/) tifred il-kodiċi mit-tagħrif.It-tagħrif fakultattiv għandu jidħol bejn il-bidu u t-tmiem tar-reġistrazzjoni.Appendiċi 4LIMITI TAŻ-ŻONI TAS-SAJD TAL-MAROKKKOORDINATI TAŻ-ŻONI TAS-SAJD /Protokoll VMS UEDokument tekniku | Kategorija | Żona tas-sajd (Latitudni) | Distanza mill-kosta |1 | Sajd fuq skala żgħira fit-Tramuntana: pelaġiku | 34o18'00"N— 35o48'00"N | Lil hinn minn 2 mili |2 | Sajd fuq skala żgħira fit-Tramuntana: Bil-konz | 34o18'00"N— 35o48'00"N | Lil hinn minn 6 mili |3 | Sajd fuq skala żgħira fin-Nofsinhar | Fin-Nofsinhar ta’ 30o40'00” | Lil hinn minn 3 mili |4 | Sajd tal-qiegħ (demersali) | Fin-Nofsinhar ta’ 29o00'00” | Bastimenti bil-konz: Lil hinn minn 12-il mil |Bastimenti tat-tkarkir: Lil hinn mill-isobath ta’ 200 m |5 | Sajd għat-tonn | L-Atlantiku kollu ħlief għall-perimetru bejn: 35o48'N; 6o20'W/33o30'N; 7o35'W | Lil hinn minn 3 mili u 2 mili għal-lixka |6 | Sajd pelaġiku industrijali | Fin-Nofsinhar ta’ 29o00'00””N | Lil hinn minn 15-il mil |Appendiċi 5KOORDINATI TAL-FMC TAL-MAROKKIsem tal-FMC: FMC (Ċentru tas-Sorveljanza u l-Kontroll tas-Sajd)Tel. SSN : + 212 5 37 68 81 46Faks SSN : + 212 5 37 68 81 34Posta elettronika SSN : alaouihamd@mpm.gov.ma; fouima@mpm.gov.maDSPCM (Delegazzjoni għas-Sorveljanza tas-Sajd u l-Kontroll fuq il-Baħar):Faks DSPCM:Indirizz X25 = mhux użatDikjarazzjoni dħul/ħruġ: Permezz tal-istazzjon tar-radju (Appendiċi 8)Appendiċi 6 ĠURNAL TA’ ABBORD TAL-ICCAT GĦAS-SAJD TAT-TONN |Bil-konz Lixka ħajja Tartarun idur Tkarkir Oħrajn |Data | Settur | Temp. ta’ wiċċ il-baħar (ºC) | Sforz tas-sajd Għadd ta’ snanar użati | Capturas (Qabdiet) | Isco usada na pesca (Lixka użata) |1 – Uża paġna għal kull xahar u ringiela għal kull jum. | 3 – "Jum" tfisser il-jum li fih saret ir-rimja tal-konz. | 5 – L-aħħar ringiela (Kwantitajiet li nħattu l-art) m’għandhiex timtela qabel tmiem is-sajda. Irid jiġi indikat il-piż reali fil-mument tal-ħatt l-art. |2 – Fi tmiem ta’ kull sajda, ibgħat kopja tal-ġurnal lill-korrispondenti tiegħek jew lill-ICCAT, Calle Corazón de María, 8, 28002 Madrid. Spanja. | 4 – Is-settur tas-sajd jiddetermina l-pożizzjoni tal-bastiment. Dawwar il-minuti sal-eqreb minuta u nnota l-grad tal-latitudni u l-lonġitudni. Ara li tindika T/N (Tramuntana/Nofsinhar) u L/P (Lvant/Punent). | 6 L-informazzjoni kollha mniżżla hawn tibqa’ strettament kunfidenzjali.. |Appendiċi 7Data (12) | Settur Statistiku (13) | Għadd ta' attivitajiet tas-sajd (14) | Ħin tas- Sajd (siegħat) (15) | Stima tal-kwantitajiet li nqabdu minn kull speċi : (f’kilogrammi) (16) (jew kummenti jekk is-sajd jiġi mfixkel) | Piż totali tal-qabda (kg) (17) | Piż Totali tal-ħut (kg) (18) | Piż totali tal-għalf tal-ħut mitħun (kg) (19) |Kodiċi tar-Radju: | CNA 39 37 |Post: | Rabat |Medda ta’ frekwenza: | 1,6 à 30 mHz |Klassi ta’ trażmissjoni: | SSB-AIA-J2B |Qawwa tat-trażmissjoni: | 800 W |Frekwenzi mħaddmaFrekwenza | Kanali | Trażmissjoni | Reċezzjoni |Frekwenza 8 | 831 | 8,285 kHz | 8,809 kHz |Frekwenza 12 | 1206 | 12,245 kHz | 13,092 kHz |Frekwenza 16 | 1612 | 16,393 kHz | 17 275 kHz |Ħinijiet ta’ ħidma tal-istazzjonPerjodu | Ħinijiet |Jiem ta’ xogħol | mit-08:30 sal-16:30 |Sibtijiet, Ħdud u festi pubbliċi | mid-09:30 sas-14:00 |VHF: | Kanal 16 | Kanal 70 ASN |Teleks radju: |Tip: | DP-5 |Klassi ta’ trażmissjoni: | ARQ-FEC |Numru: | 31356 |Faks: |Numri: | 212 5 37 68 82 13/45 |DIKJARAZZJONI FINANZJARJA LEĠIŻLATTIVA1. QAFAS TAL-PROPOSTA/INIZJATTIVA1.1. Titolu tal-proposta/inizjattiva1.2. Qasam/oqsma ta’ politika/i kkonċernat/i1.3. Natura tal-proposta/inizjattiva1.4. Għan(ijiet)1.5. Raġuni(jiet) għall-proposta/inizjattiva1.6. Tul ta’ żmien u impatt finanzjarju1.7. Metodu/i ta’ ġestjoni previst(i)2. MIŻURI TA’ ĠESTJONI2.1. Regoli ta’ monitoraġġ u rappurtar2.2. Sistema ta’ ġestjoni u kontroll2.3. Miżuri għall-prevenzjoni ta’ frodi u irregolaritajiet3. STIMA TAL-IMPATT FINANZJARJU TAL-PROPOSTA/INIZJATTIVA3.1. Intestatura/i tal-qafas finanzjarju multiannwali u linja/i tal-baġit ta’ nefqa affettwata3.2. Stima tal-impatt fuq in-nefqa3.2.1. Sommarju tal-istima tal-impatt fuq in-nefqa3.2.2. Stima tal-impatt fuq l-approprjazzjonijiet operattivi3.2.3. Stima tal-impatt fuq l-approprjazzjonijiet ta’ natura amministrattiva3.2.4. Konformità mal-qafas finanzjarju attwali3.2.5. Parteċipazzjoni ta’ partijiet terzi fil-finanzjament3.3. Stima tal-impatt fuq id-dħulQAFAS TAL-PROPOSTA/INIZJATTIVATitolu tal-proposta/inizjattivaProposta għal Deċiżjoni tal-Kunsill dwar il-konklużjoni ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk.Qasam/oqsma ta’ politika/i kkonċernat/i fl-istruttura tal-ABM/ABB[10]11. – Affarijiet Marittimi u Sajd11.03 – Sajd internazzjonali u l-Liġi tal-baħarNatura tal-proposta/inizjattiva( Il-proposta/inizjattiva għandha x’taqsam ma’ azzjoni ġdida( Il-proposta/inizjattiva għandha x’taqsam ma’ azzjoni ġdida wara proġett pilota / azzjoni preparatorja[11]( Il-proposta/inizjattiva għandha x’taqsam mal- estenzjoni ta’ azzjoni eżistenti( Il-proposta/inizjattiva għandha x’taqsam ma’ azzjoni indirizzata mill-ġdid lejn azzjoni ġdidaGħanijietGħan(ijiet) strateġiku/strateġiċi multiannwali tal-Kummissjoni fil-mira tal-proposta/inizjattivaIn-negozjar u l-konklużjoni ta’ ftehimiet tas-sajd ma’ pajjiżi terzi jilħqu l-għan ġenerali li jżommu u jħarsu l-attivitajiet tas-sajd tal-flotta tal-Unjoni Ewropea, inkluża l-flotta ta’ sajd f'ilmijiet imbiegħda, u li jiġu żviluppati relazzjonijiet fi spirtu ta’ sħubija bl-għan li jissaħħaħ l-isfruttar sostenibbli tar-riżorsi tas-sajd lil hinn mill-ilmijiet tal-UE.Il-Ftehimiet ta’ Sħubija dwar is-Sajd (FPAs) jiżguraw ukoll il-koerenza bejn il-prinċipji li jirregolaw il-Politika Komuni tas-Sajd u l-impenji li jsiru f'politiki oħra Ewropej (sfruttar sostenibbli ta' riżorsi ta' Stati terzi, il-ġlieda kontra s-sajd illegali, mhux rapportat u mhux regolat (IUU), l-integrazzjoni tal-pajjiżi msieħba fl-ekonomija globali, kif ukoll governanza aħjar tas-sajd fuq il-livell politiku u finanzjarju).Għan(ijiet) speċifiku/speċifiċi u attività/attivitajiet tal-ABM/ABB kkonċernata(i)Għan speċifiku Nru 1Li jkun hemm kontribuzzjoni għas-sajd sostenibbli fl-ilmijiet mhux tal-Unjoni, li l-Ewropa żżomm il-preżenza tagħha f’sajd li jsir f’ilmijiet imbiegħda u li jkunu mħarsa l-interessi tas-settur Ewropew tas-sajd u tal-konsumaturi permezz tan-negozjar u l-konklużjoni ta’ FPAs ma’ Stati kostali, skont politiki oħra Ewropej.Attività/attivitajiet AMB/ABB kkonċernata/iL-affarijiet marittimi u s-sajd, is-sajd internazzjonali u l-Liġi dwar il-baħar, ftehimiet internazzjonali dwar is-sajd (il-linja tal-baġit 11.0301)Riżultat(i) u impatt(i) mistennijaSpeċifika l-effetti li l-proposta/inizjattiva għandu jkollha fuq il-benefiċjarji/il-popolazzjoni fil-mira.Il-konklużjoni tal-Protokoll tikkontribwixxi biex jinżammu l-livelli preċedenti ta’ opportunitajiet tas-sajd għall-bastimenti Ewropej fiż-żoni tas-sajd tal-Marokk.Il-Protokoll jikkontribwixxi wkoll għall-aqwa ġestjoni u konservazzjoni tar-riżorsi tas-sajd, permezz ta’ appoġġ finanzjarju (appoġġ settorjali) għall-implimentazzjoni ta’ programmi adottati fuq livell nazzjonali mill-pajjiż imsieħeb.Indikaturi tar-riżultati u l-impattiSpeċifika l-indikaturi għall-monitoraġġ tal-implimentazzjoni tal-proposta.Monitoraġġ tar-rata tal-użu annwali tal-opportunitajiet tas-sajd (% tal-awtorizzazzjonijiet tas-sajd użati kull sena meta mqabbla mad-disponibbiltà offruta mill-Protokoll);Ġbir u analiżi tad-dejta dwar il-qabdiet u tal-valur kummmerċjali tal-Ftehim;Kontribuzzjoni għall-impjiegi u għall-valur miżjud fl-UE u għall-istabbilizzazzjoni tas-suq tal-UE (fuq il-livell aggregat ma’ FPAs oħra);Għadd ta’ laqgħat tekniċi u ta’ kumitati konġunti.Raġuni(jiet) għall-proposta/inizjattivaRekwiżit(i) li jrid(u) jiġi/u sodisfat(i) fuq perjodu ta’ żmien qasir jew twilIl-Protokoll għall-perjodu 2007-2011 skada fis-27 ta’ Frar 2011. Il-Protokoll il-ġdid ikopri l-perjodu bejn it-28 ta’ Frar 2011 u s-27 ta’ Frar 2012. Proċedura dwar l-adozzjoni mill-Kunsill ta’ deċiżjoni għall-applikazzjoni provviżorja tiegħu tinbeda b’mod parallel ma’ din il-proċedura.Il-Protokoll il-ġdid se jippermetti li jiġi pprovdut qafas għall-attivitajiet tas-sajd tal-flotta Ewropea u b'mod partikolari, se jippermetti lis-sidien tal-bastimenti jiksbu awtorizzazzjonijiet tas-sajd fiż-żoni tas-sajd tal-Marokk mit-28 ta’ Frar 2011 ’il quddiem. Barra minn hekk, il-Protokoll il-ġdid isaħħaħ il-kooperazzjoni bejn l-UE u l-Marokk bl-għan li jippromwovi l-iżvilupp ta’ politika ta’ sajd sostenibbli.Il-valur miżjud tal-involviment KomunitarjuF’dak li jirrigwarda dan il-Protokoll il-ġdid, in-nuqqas ta’ intervent mill-UE iwassal għal Ftehimiet privati li ma jagħtux garanzija ta’ sajd sostenibbli. L-Unjoni Ewropea tittama wkoll li b’dan il-Protokoll, il-Marokk ikompli jikkoopera b'mod effikaċi mal-UE fil-korpi reġjonali bħall-Kummissjoni Internazzjonali għall-Konservazzjoni tat-Tonn tal-Atlantiku (ICCAT).Il-fondi tal-Protokoll se jippermettu wkoll lill-Marokk biex ikompli bl-isforzi fl-ippjanar strateġiku għall-implimentazzjoni tal-politiki tiegħu fil-qasam tas-sajd.Il-lezzjonijiet li ħarġu minn esperjenzi similiIl-mandat mogħti lill-Kummissjoni mill-Kunsill kien jipprevedi t-tiġdid tal-Protokoll preċedenti għal perjodu ta’ sena biss. Għaldaqstant, ma kienx hemm lok għal bidliet fl-opportunitajiet tas-sajd jew fil-kontribuzzjoni finanzjarja peress li l-pariri xjentifiċi disponibbli ma ssuġġerewx bidla tali.Konformità u sinerġija possibbli ma’ strumenti finanzjarji oħrajnIl-fondi mħallsa skont l-FPAs jikkonsistu fi dħul funġibbli fil-baġits tal-Istati terzi msieħba. Madankollu, l-allokazzjoni ta’ parti minn dawn il-fondi għall-implimentazzjoni ta’ azzjonijiet fil-qafas tal-politika settorjali tal-pajjiż hija kundizzjoni għall-konklużjoni u l-monitoraġġ tal-FPAs. Dawn ir-riżorsi finanzjarji huma kompatibbli ma' sorsi oħra ta' finanzjament minn donaturi oħra ta’ fondi internazzjonali biex iwettqu proġetti u/jew programmi fuq livell nazzjonali fis-settur tas-sajd.Tul ta’ żmien u impatt finanzjarju( Proposta/inizjattiva f'perjodu ta’ żmien limitat-  ( Proposta/inizjattiva fis-seħħ mit-28/02/2011 sas-27/02/2012-  ( Impatt finanzjarju mill-2011 sal-2012( Proposta/inizjattiva f'perjodu ta’ żmien mhux limitat-  Implimentazzjoni b’perjodu ta’ bidu minn [SSSS] sa [SSSS],-  segwit minn operazzjoni sħiħa.Metodu/i ta’ ġestjoni previst(i)[12]( Ġestjoni diretta ċentralizzata mill-Kummissjoni( Ġestjoni indiretta ċentralizzata b’delega ta’ kompiti implimentattivi lil:-  ( aġenziji eżekuttivi-  ( korpi stabbiliti mill-Komunitajiet[13]-  ( korpi nazzjonali pubbliċi/korpi b’missjoni ta’ servizz pubbliku-  ( persuni inkarigati mill-eżekuzzjoni ta’ azzjonijiet speċifiċi skont it-Titolu V tat-Trattat dwar l-Unjoni Ewropea, identifikati fl-att bażiku kkonċernat skont l-Artikolu 49 tar-Regolament Finanzjarju( Ġestjoni kondiviża mal-Istati Membri( Ġestjoni deċentralizzata ma’ pajjiżi terzi( Ġestjoni konġunta ma’ organizzazzjonijiet internazzjonali (li għad iridu jiġu speċifikati)Jekk ikunu indikati diversi modi ta' ġestjoni, jekk jogħġbok speċifika fit-taqsima "Kummenti".KummentiMIŻURI TA’ ĠESTJONI(a) Regoli ta’ monitoraġġ u rappurtarSpeċifika l-frekwenza u l-kundizzjonijiet ta' dawn id-dispożizzjonijiet.Il-Kummissjoni (DĠ MARE, b’kollaborazzjoni mad-Delegazzjoni tal-Unjoni Ewropea għall-Marokk) se tiżgura monitoraġġ regolari tal-implimentazzjoni ta’ dan il-Protokoll, speċjalment f’termini ta’ użu tal-opportunitajiet tas-sajd mill-operaturi u f'termini ta' dejta dwar il-qbid.Barra minn hekk, l-FPAs jipprevedu tal-anqas laqgħa annwali waħda tal-Kumitat Konġunt li matulha l-Kummissjoni u l-Istati Membri interessati jiltaqgħu mal-pajjiż terz sabiex jevalwaw l-implimentazzjoni tal-Ftehim u tal-Protokoll tiegħu.Barra minn hekk, il-Protokoll il-ġdid jipprevedi rapport tal-Marokk dwar l-ipprogrammar tal-appoġġ settorjali, inklużi b’mod partikolari l-effetti ekonomiċi u soċjali mistennija tiegħu, kif ukoll id-distribuzzjoni ġeografika tagħhom.Sistema ta’ ġestjoni u kontrollRiskju/i identifikat(i)L-implimentazzjoni ta’ Protokoll tas-sajd iġġib magħha ċertu għadd ta’ riskji, pereżempju: l-ammonti maħsuba għall-finanzjament tal-politika settorjali tas-sajd mhumiex allokati kif miftiehem (nuqqas ta’ programmar).Metodu/i ta’ kontroll previst(i)Huwa previst djalogu bbażat fuq l-ipprogrammar u l-implimentazzjoni tal-politika settorjali. L-analiżi konġunta tar-riżultati msemmija fil-paragrafu 2.1 tagħmel ukoll parti minn dawn il-metodi ta’ kontroll.Miżuri għall-prevenzjoni ta’ frodi u irregolaritajietSpeċifika l-miżuri għall-prevenzjoni u l-protezzjoni eżistenti jew previsti.Il-Kummissjoni tintrabat li tipprova tistabbilixxi djalogu politiku permanenti u konsultazzjoni sabiex tkun tista’ ttejjeb il-ġestjoni tal-Ftehim u ssaħħaħ il-kontribuzzjoni tal-UE għall-ġestjoni sostenibbli tar-riżorsi. Fil-każijiet kollha, kwalunkwe ħlas li jsir mill-Kummissjoni fil-kuntest ta’ FPA huwa soġġett għar-regoli u l-proċeduri baġitarji u finanzjarji normali tal-Kummissjoni. Dan jippermetti, b’mod partikolari, li jiġu identifikati b’mod komplut il-kontijiet bankarji tal-Istati terzi li fihom ikunu depożitati l-ammonti tal-kontribuzzjoni finanzjarja. Fil-każ speċifiku tal-Protokoll partikolari, l-Artikolu 2(4) jistipula li l-kontribuzzjoni finanzjarja kollha għandha titħallas f'kont tat-Teżor Pubbliku li jkun infetaħ minn istituzzjoni finanzjarja maħtura mill-awtoritajiet tal-Marokk.STIMA TAL-IMPATT FINANZJARJU TAL-PROPOSTA/INIZJATTIVAIntestatura/i tal-qafas finanzjarju multiannwali u linja/i tal-baġit ta’ nefqa affettwata-  Linji tal-baġit eżistentiSkont l-ordni tal-intestaturi tal-qafas finanzjarju multiannwali u tal-linja tal-baġit.Intestatura tal-qafas finanzjarju multiannwali | Linja baġitarja | Tip ta’ nefqa | Parteċipazzjoni |Numru [Deskrizzjoni……………………………………...] | AD/AMD [14] | mill-pajjiżi tal-EFTA[15] | mill-pajjiżi kandidati[16] | minn pajjiżi terzi | skont l-Artikolu 18.1.(aa) tar-Regolament Finanzjarju |2 | 11.0301 Ftehimiet internazzjonali fil-qasam tas-sajd | AD | LE | LE | LE | LE |-  Linji tal-baġit ġodda mitlubaSkont l-ordni tal-intestaturi tal-qafas finanzjarju multiannwali u tal-linja tal-baġit.Intestatura tal-qafas finanzjarju multiannwali | Linja baġitarja | Tip ta’ nefqa | Parteċipazzjoni |Numru [Deskrizzjoni……………………………………...] | AD/AMD | mill-pajjiżi tal-EFTA | mill-pajjiżi kandidati | minn pajjiżi terzi | skont l-Artikolu 18.1.(aa) tar-Regolament Finanzjarju |[XX.YY.YY.YY] | IVA/LE (b) | IVA/LE (b) | IVA/LE (b) | IVA/LE (b) |Stima tal-impatt fuq in-nefqaSommarju tal-istima tal-impatt fuq in-nefqamiljuni ta’ EUR (sat-3 punt deċimali)Intestatura tal-qafas finanzjarju multiannwali: | 2 | "Konservazzjoni u ġestjoni tar-riżorsi naturali" |F’miljuni ta’ EUR (sa 3 punti deċimali)( Inkarigi tal-pjan ta’ stabbiliment (uffiċjali u aġenti temporanji) |XX 01 01 01 (fil-kwartieri ġenerali u fl-Uffiċċji tar-Rappreżentanzi tal-Kummissjoni) | 0,106 | 0,021 |XX 01 01 02 (Delegazzjonijiet) |XX 01 05 01 (Riċerka indiretta) |10 01 05 01 (Riċerka diretta) |( Persunal estern (f’unita Ekwivalenti għal Full Time FTE)[24] |XX 01 02 01 (AK, INT, SNE mill-"pakkett globali") |XX 01 02 02 (AK, AL, SNE, INT u JED fid-delegazzjonijiet) |10 01 05 02 (AK, SNE, INT fuq ir-Riċerka diretta) |Linji tal-baġit oħrajn (speċifika) | 0,053 | 0,011 |TOTAL | 0,159 | 0,032 |-  XX hija l-qasam ta’ politika jew it-titolu tal-baġit ikkonċernatIl-ħtiġijiet għal riżorsi umani se jiġu koperti permezz tal-persunal mid-DĠ li diġà huwa assenjat għall-ġestjoni tal-azzjoni u/jew ġie allokat mill-ġdid fi ħdan id-DĠ, flimkien, jekk dan ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ ta’ ġestjoni skont il-proċedura annwali ta’allokazzjoni u fid-dawl tal-limiti tal-baġit.Deskrizzjoni ta’ kompiti li għandhom jitwettqu:Uffiċjali u Aġenti temporanji | Ġestjoni u monitoraġġ tal-proċess ta’ (ri)negozjar tal-FPA u tal-approvazzjoni tar-riżultat tan-negozjati tal-istituzzjonijiet; ġestjoni tal-FPA kurrenti, inkluż monitoraġġ finanzjarju u operazzjonali permanenti |Persunal estern | Monitoraġġ tat-twettiq tal-appoġġ settorjali u tal-awtorizzazzjonijiet tas-sajd mibgħuta/maħruġa mill-awtoritajiet Marokkini |Konformità mal-qafas finanzjarju multiannwali attwali-  ( Il-proposta hija kompatibbli mal-ipprogrammar finanzjarju eżistenti.-  ( Il-proposta teħtieġ l-ipprogrammar mill-ġdid tal-intestatura kkonċernata tal-qafas finanzjarju multiannwali.Spjega liema hu l-ipprogrammar mill-ġdid li huwa meħtieġ, u speċifika l-linji tal-baġit ikkonċernati u l-ammonti korrispondenti.-  ( Il-proposta teħtieġ l-applikazzjoni tal-istrument tal-flessibbiltà jew reviżjoni tal-qafas finanzjarju multiannwali[27].Spjega x’inhu meħtieġ, u speċifika l-intestaturi u l-linji tal-baġit ikkonċernati u l-ammonti korrispondenti.Parteċipazzjoni ta’ partijiet terzi fil-finanzjament-  Il-proposta ma tipprevedix il-kofinanzjament minn partijiet terzi-  Il-proposta tipprevedi l-kofinanzjament stmat hawn taħt:Approprjazzjonijiet f’miljuni ta’ EUR (sa 3 punti deċimali)Sena N | Sena N+1 | Sena N+2 | Sena N+3 | daħħal snin kemm ikun meħtieġ biex turi t-tul taż-żmien tal-impatt (ara l-punt 1.6) | Total |Sena N | Sena N+1 | Sena N+2 | Sena N+3 | … daħħal snin kemm ikun meħtieġ biex turi t-tul taż-żmien tal-impatt (ara l-punt 1.6) |Artikolu .............. | | | | | | | | | |Għad-dħul mixxellanju assenjat, speċifika l-linja/i tal-baġit tan-nefqa affettwata/i.xejnSpeċifika l-metodu tal-kalkolazzjoni tal-effett fuq id-dħul.xejn[1] Dok. 6486/1/11 REV 1 tat-18 ta’ Frar 2011.[2] ĠU C, p. .[3] ĠU C, p. .[4] Regolament tal-Kunsill Nru 764/2006 tat-22 ta’ Mejju 2006, ĠU C 141 ta’ 29/05/2006, p. 1.[5] ĠU C, p. .[6] It-test tal-Protokoll kif ukoll id-Deċiżjoni dwar l-iffirmar tiegħu ġew ippubblikati gi ĠU _________[7] Id-data tad-dħul fis-seħħ tal-Protokoll se tkun ippubblikata f’ Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.[8] Ma’ dan l-ammont għandu jiżdied l-ammont tal-ħlasijiet dovuti mis-sidien tal-bastimenti skont il-liċenzji tas-sajd maħruġa b’applikazzjoni tal-Artikolu 6 tal-Ftehim u skont it-termini previsti fil-Kapitolu I, il-punti 4 u 5 tal-Anness għal dan il-Protokoll.[9] Dan l-għadd ta’ bastimenti jista’ jiġi rivedut bi qbil bejn iż-żewġ Partijiet. Il-ġestjoni tas-sajd tat-tkarkir pelaġiku industrijali issir permezz ta’ limitu fuq l-għadd ta’ bastimenti li jistadu fl-istess ħin.[10] ABM: Ġestjoni Abbażi tal-Attività (Activity Based Management) – ABB: Ibbaġittjar Abbażi tal-Attività (Activity Based Budgeting)[11] Kif imsemmi fl-Artikolu 49.6 a jew b tar-Regolament Finanzjarju.[12] L-ispjegazzjonijiet dwar it-tipi ta’ ġestjoni kif ukoll ir-referenzi għar-Regolament Finanzjarju huma disponibbli fuq il-websajt tal-BudgWeb: http://www.cc.cec/budg/man/budgmanag/budgmanag_en.html[13] Kif imsemmi fl-Artikolu 185 tar-Regolament Finanzjarju.[14] AD= Approprjazzjonijiet differenzjati / AMD = Approprjazzjonijiet Mhux Differenzjati[15] EFTA: Assoċjazzjoni Ewropea tal-Kummerċ Ħieles[16] Il-pajjiżi kandidati u, fejn applikabbli, pajjiżi potenzjlament kandidati tal-Balkani tal-Punent[17] Is-sena N hija s-sena li fiha tibda l-implimentazzjoni tal-proposta/inizjattiva.[18] Għajnuna teknika u/jew amministrattiva u nefqa ta’ appoġġ għall-implimentazzjoni ta’ progarmmi u/jew azzjonijiet tal-UE (preċedentement linji "BA"), riċerka indiretta, riċerka diretta.[19] Is-sena N hija s-sena li fiha tibda l-implimentazzjoni tal-proposta/inizjattiva.[20] Ir-riżultati jirreferu għall-prodotti u s-servizzi li se jingħataw (pereżempju: għadd ta' skambji ta' studenti ffinanzjati, għadd ta' kilometri ta' toroq mibnija, ...)[21] Kif deskritt fil-parti 1.4.2. "Għan(ijiet) speċifiku/speċifiċi..."[22] Is-sena N hija s-sena li fiha tibda l-implimentazzjoni tal-proposta/inizjattiva.[23] Għajnuna teknika u/jew amministrattiva u nefqa ta’ appoġġ għall-implimentazzjoni ta’ progarmmi u/jew azzjonijiet tal-UE (preċedentement linji "BA"), riċerka indiretta, riċerka diretta.[24] AK= Aġent Kuntrattwali; AL = Aġent Lokali; SNE = Espert Nazzjonali Sekondat; INT = Aġent Temporanju; JED = Esperti Żgħażagħ f’Delegazzjoni (Junior Experts in Delegation)[25] Taħt il-limitu tal-persunal estern mill-approprjazzjonijiet operattivi (preċedentement il-linji "BA")[26] Fondi strutturali, Fond Agrikolu Ewropew għall-Iżvilupp Rurali (FAEŻR) u Fond Ewropew għas-Sajd (FES)[27] Ara l-punti 19 u 24 tal-Ftehim Interistituzzjonali.[28] Fir-rigward tar-riżorsi proprji tradizzjonali (id-dazji tad-dwana, il-konstribuzzjonijiet fuq iz-zokkor), l-ammonti indikati għandhom ikunu ammonti netti, jiġifieri l-ammonti gross wara t-tnaqqis ta’ 25 % għall-ispejjeż tal-ġbir.